pythainlp/thai-wiki-dataset-v3 huggingface dataset:
เทียนสัตตบุษย์

เทียนสัตตบุษย์  เป็นพืชล้มลุกปีเดียวในวงศ์ผักชี (Apiaceae) ความสูง 30-75 ซม. ใบเป็นใบเดี่ยว ขอบใบอาจหยักลึกเป็นแฉกแบบขนนก หรือเป็นรูปไข่ ดอกเป็นช่อแบบก้านซี่ร่มหลายชั้น กลีบดอกมี 5 กลีบ สีขาวอมเหลือง ผลเป็นผลแห้งรูปไข่ สีน้ำตาลอมเขียวปนเทา มีถิ่นกำเนิดในบริเวณเมดิเตอร์เรเนียนและเอเชียตะวันตกเฉียงใต้
== การนำไปใช้ ==


เทียนสัตตบุษย์มีกลิ่นหอมและรสหวาน ใช้แต่งกลิ่นอาหาร ขนมหวาน ลูกกวาด ขนมปัง และเครื่องดื่ม นอกจากนี้ผลยังใช้เป็นยาขับเสมหะ ขับลม ขับเหงื่อ มีฤทธิ์ฆ่าเชื้อราและใช้แก้อาการท้องอืดท้องเฟ้อในคนที่เป็นหอบหืด ในประเทศอินเดียจะใช้ใบและรากเป็นเครื่องเทศ โดยเข้าเป็นเครื่องแกงแบบอินเดีย และใช้เมล็ดในการเพิ่มรสชาติให้กับซุป ซอสต่าง ๆ ขนมปัง เค้ก เป็นต้น
ผลเทียนสัตตบุษย์มีน้ำมันระเหยง่ายร้อยละ 1.9 – 3.1 เมื่อนำมากลั่นด้วยไอน้ำ จะได้น้ำมันเทียนสัตตบุษย์ (anise oil) ซึ่งมีสารสำคัญคืออเนโทล (anethole) ร้อยละ 80-90 น้ำมันนี้ใช้แต่งกลิ่นอาหาร เครื่องดื่ม น้ำยาบ้วนปาก สบู่ เครื่องหอมอื่น ๆ และบุหงา ใช้แต่งกลิ่น อาหาร เครื่องดื่ม ลูกกวาด สุรา ใช้เป็นยาแก้ท้องอืดท้องเฟ้อในเด็ก สุราที่ปรุงด้วยน้ำมันชนิดนี้เรียกสุราอาหนี
== อ้างอิง ==
== อ่านเพิ่ม ==
== แหล่งข้อมูลอื่น ==
ไม้ล้มลุก
เครื่องเทศ
สมุนไพร
พืชใช้แต่งกลิ่นอาหาร
UTC+14:00

UTC+14:00 เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 14 ชั่วโมง ใช้ใน
==เป็นเวลามาตรฐาน (ตลอดทั้งปี)==

===โอเชียเนีย===
ประเทศคิริบาส
* หมู่เกาะไลน์
==เป็นเวลาออมแสง (ฤดูร้อนในซีกโลกใต้)==
===โอเชียเนีย===
ประเทศซามัว - เวลาในซามัว
UTC+14
ณพล พรมสุวรรณ

ณพล พรมสุวรรณ''' (Naphon Phromsuwan) (อดีต: ตรีพล พรมสุวรรณ Triphon Phromsuwan); ชื่อเล่น: ต๊อป; เกิดเมื่อวันที่ 11 กันยายน พ.ศ. 2522 ที่จังหวัดราชบุรี) เป็น นักแสดง, พิธีกร, ผู้ประกาศข่าว และอดีตดีเจคลื่น FM.one 103.5
เข้าสู่อาชีพนักแสดงจากการประกวด Exact Star Search นอกจากนี้ณพล พรมสุวรรณยังเป็นผู้บริหารบริษัท คำฉันท์ จำกัด บริษัทรับผลิตรายการโทรทัศน์ และสื่อออนไลน์อีกด้วย
ตรีพล เปลี่ยนชื่อจริง เป็น "ณพล" เมื่อปลายปี พ.ศ. 2560
ในเดือนมีนาคม พ.ศ. 2561 ณพลได้จัดทำเฟสบุ๊คเพจเกี่ยวกับการท่องเที่ยวที่ชื่อว่า "เที่ยวกับคุณแม่-Journey with mother" ที่บอกเล่าการเดินทางไปยังสถานที่ท่องเที่ยว และกิจกรรมต่างๆของณพล และคุณแม่ ถือเป็นเพจท่องเที่ยวที่น่าสนใจและมีกลุ่มเป้าหมายที่ชัดเจน
== การศึกษา ==
ณพล พรมสุวรรณ จบการศึกษาชั้นมัธยมศึกษาตอนต้น จากโรงเรียนสามเสนวิทยาลัย ชั้นมัธยมศึกษาตอนปลาย จากโรงเรียน ภ.ป.ร. ราชวิทยาลัย ในพระบรมราชูปถัมภ์ ระดับปริญญาตรี ภาควิชาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาการบริหารสื่อสารมวลชน คณะวารสารศาสตร์และสื่อสารมวลชน มหาวิทยาลัยธรรมศาสตร์
== ผลงาน ==
=== ละคร ===
==== ละครโทรทัศน์ ====
==== ละครซีรีส์ ====
=== ภาพยนตร์ ===
=== ละครเวที ===
=== ดีเจ ===
=== พิธีกร ===
=== ผู้ประกาศข่าว ===
== อ้างอิง ==
บุคคลที่เกิดในปี พ.ศ. 2522
บุคคลที่ยังมีชีวิตอยู่
บุคคลจากโรงเรียนสามเสนวิทยาลัย
บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
บุคคลจากคณะนิเทศศาสตร์ มหาวิทยาลัยกรุงเทพ
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
นักแสดงชาวไทย
ผู้ประกาศข่าวช่องนิวทีวี-เจเคเอ็น 18
ดีเจไทย
พิธีกรชาวไทย
บุคคลจากจังหวัดราชบุรี
เอดมันตัน

เอดมันตัน (Edmonton ) เป็นเมืองหลวงของรัฐแอลเบอร์ตา ประเทศแคนาดา ตั้งอยู่ริมฝั่งแม่น้ำนอร์ทซัสแคตเชวัน เมืองมีประชากร 877,926 คนในปี ค.ศ. 2014 ทำให้เป็นเมืองใหญ่เป็นอันดับสองของรัฐแอลเบอร์ตา และเป็นเทศบาลที่ใหญ่เป็นอันดับ 5 ของประเทศ
เอดมันตันเป็นเมืองศูนย์กลางด้านวัฒนธรรม การปกครองและการศึกษา ได้รับฉายาว่าเป็นเมืองเทศกาลของแคนาดา
เป็นที่ตั้งของศูนย์การค้าที่ใหญ่ที่สุดในอเมริกาเหนือ คือ เวสต์เอดมันตันมอลล์ (เป็นศูนย์การค้าที่ใหญ่ที่สุดในโลกระหว่างปี ค.ศ. 1981 ถึง 2004) และฟอร์ตเอดมันตันพาร์ก ที่ถือเป็นพิพิธภัณฑ์มีชีวิตทางประวัติศาสตร์
==อ้างอิง==
เมืองในประเทศแคนาดา
รัฐแอลเบอร์ตา
ไอเซินชตัท

ไอเซินชตัท (Eisenstadt; Kismarton, Željezni grad, Željezno, Železno) เป็นเมืองในประเทศออสเตรีย เมืองหลวงของรัฐบัวร์เกินลันท์ มีประชากร 13,165 คน (ค.ศ. 2012)
==ภูมิอากาศ==
==เมืองแฝดและเมืองพี่น้อง==
Bad Kissingen, ประเทศเยอรมนี
กอลมาร์, ประเทศฝรั่งเศส
Lignano Sabbiadoro, ประเทศอิตาลี
Sanuki, ประเทศญี่ปุ่น
Sopron, ประเทศฮังการี
== แหล่งข้อมูลอื่น ==
Official site 
เมืองในประเทศออสเตรีย
อิกิเก

อิกิเก (Iquique) เป็นเมืองท่าในประเทศชิลี และเป็นเทศบาลทางตอนเหนือของประเทศชิลี เป็นเมืองหลักของแคว้นตาราปากาและจังหวัดอิกิเก เมืองตั้งอยู่บนชายฝั่งมหาสมุทรแปซิฟิก ทางตะวันตกของปัมปาเดลตามารูกัล ซึ่งเป็นส่วนหนึ่งของทะเลทรายอาตากามา เมืองมีประชากร 191,468 คนจากการสำรวจสำมะโนประชากร 2017 เมืองพัฒนามาจากยุครุ่งเรืองของการทำเหมืองดินประสิวในทะเลทรายอาตากามา ในช่วงศตวรรษที่ 19
เดิมเป็นเมืองของประเทศเปรู ต่อมาถูกชิลียึดครองโดยเป็นผลจากสงครามแปซิฟิก (ค.ศ. 1879–1883)
==ภูมิอากาศ==
== อ้างอิง ==
เมืองหลวงทางวัฒนธรรมของอเมริกา
เมืองในประเทศชิลี
แคว้นตาราปากา
แบปทิสต์

นิกายแบปทิสต์ (ศัพท์ราชบัณฑิตยสถาน) หรือ แบ๊บติสต์ (ศัพท์โปรเตสแตนต์) (Baptists) เป็นนิกายในศาสนาคริสต์ฝ่ายโปรเตสแตนต์ ชื่อของนิกายนี้มาจากหลักปฏิบัติที่ปฏิเสธการทำพิธีบัพติศมาแก่ทารก แต่ยอมรับเฉพาะพิธีบัพติศมาแก่ผู้เชื่อเท่านั้น
คณะแบปทิสต์กำเนิดขึ้นในระหว่างการปฏิรูปศาสนาฝ่ายโปรเตสแตนต์ในประเทศอังกฤษราวคริสต์ศตวรรษที่ 17 จากนั้นจึงแพร่ไปทั่วยุโรปเหนือ และทวีปอื่น ๆ ตามลำดับ
ในปี ค.ศ. 2008 พันธมิตรแบปทิสต์โลกรายงานว่ามีสมาชิกอยู่ทั้งสิ้นกว่า 41 ล้านคน และมีคริสตจักรกว่า 150,000 แห่งในสังกัด
== ในประเทศไทย ==
== แหล่งข้อมูล ==
สหคริสตจักรแบ๊บติสต์ในประเทศไทย
== อ้างอิง ==
ยศพล วัฒนะ

ยศพล วัฒนะ  เกิดวันที่ 27 พฤษภาคม พ.ศ. 2538 ที่จังหวัดพระนครศรีอยุธยา เป็นนักกีฬาวอลเลย์บอลชายชาวไทย ผู้ทำหน้าที่ในตำแหน่งมือเซต ให้แก่สโมสรคอสโม เชียงราย
== ประวัติ ==
ยศพล เกิดเมื่อปี2538 เป็นบุตรของนายอนุวัต วัฒนะ ปัจจุบันบิดาของยศพลได้มีครอบครัวใหม่
ช่วงปี พ.ศ. 2555 ยศพลได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลยุวชนชิงแชมป์เอเชีย 2012 ที่เตหะราน ซึ่งทีมของเขาสามารถเข้าสู่รอบ 8 ทีมสุดท้ายในเวลาต่อมา
เมื่อวันที่ 10 มกราคม พ.ศ. 2555 ยศพลได้ทำหน้าที่เป็นนักวอลเลย์บอลให้แก่โรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชน "กฟภ." อายุไม่เกิน 18 ปี ซึ่งเขาได้พาทีมคว้าแชมป์ โดยชนะโรงเรียนขามทะเลสอวิทยา ด้วยคะแนน 3–2 เซ็ต  ส่วนในเดือนกรกฎาคมปีเดียวกัน ยศพลได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 4 ที่จัดขึ้น ณ สุราบายา, ประเทศอินโดนีเซีย  ซึ่งทีมของเขาแพ้เจ้าภาพอินโดนีเซีย จึงทำได้ทีมของเขาได้เหรียญเงิน
เมื่อเดือนพฤษภาคม พ.ศ. 2556 ยศพลได้เป็นตัวแทนโรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชนชายชิงชนะเลิศแห่งประเทศไทย ซึ่งทีมของเขาสามารถเอาชนะโรงเรียนขามทะเลสอวิทยาด้วยคะแนน 3–2 เซ็ต ทำให้ทีมของเขาผ่านเข้ารอบชิงชนะเลิศ โดยทีมของเขาเป็นฝ่ายชนะทีมทหารอากาศ-เกร็กคู ในรอบชิงชนะเลิศด้วยคะแนน 3–1 เซ็ต
เมื่อเดือนมิถุนายน พ.ศ. 2556 ยศพลได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 5 ที่จัดขึ้น ณ ฮานอย ประเทศเวียดนาม
เดือนตุลาคม พ.ศ. 2557 ยศพลได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย รุ่นอายุไม่เกิน 20 ปี 2014 ที่มานามา, ประเทศบาห์เรน ซึ่งทีมของเขาเป็นฝ่ายแพ้ทีมทีมชาติอิหร่านในรอบก่อนรองชนะเลิศด้วยคะแนน 3–0 เช็ต  และในรอบชิงอันดับที่ 5-8 ทีมของเขาเป็นฝ่ายแพ้ทีมทีมชาติไต้หวัน ด้วยคะแนน 1–3 เซ็ต จึงทำให้ต้องมาชิงอันดับที่ 7 ผลปรากฏว่าทีมของเขาเป็นฝ่ายแพ้ทีมทีมชาติกาตาร์ ซึ่งทีมของเขาได้อันดับ 8
เมื่อเดือนธันวาคม พ.ศ. 2557 ยศพลได้รับเลือกให้เป็นหนึ่งในนักกีฬาวอลเลย์บอลทีมชาติไทย เข้าร่วมการแข่งขันมหกรรมกีฬามหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
และในเดือนมกราคม พ.ศ. 2558 ยศพลถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอล 2 รายการ คือ วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ที่ ประเทศพม่า และ วอลเลย์บอลในซีเกมส์ ที่ ประเทศสิงคโปร์
== เกียรติประวัติ ==
===สโมสร===
พ.ศ. 2556 : อันดับ 5 วอลเลย์บอลไทยเดนมาร์คซูเปอร์ลีก ร่วมกับคอสโม เชียงราย
พ.ศ. 2556 : อันดับ 6 วอลเลย์บอลไทยแลนด์ลีก ร่วมกับคอสโม เชียงราย
พ.ศ. 2557 : อันดับ 3 วอลเลย์บอลไทยเดนมาร์คซูเปอร์ลีก ร่วมกับคอสโม เชียงราย
พ.ศ. 2557 : อันดับ 5 วอลเลย์บอลไทยแลนด์ลีก ร่วมกับคอสโม เชียงราย
===ทีมชาติ===
ชุดยุวชน
วอลเลย์บอลยุวชนชายชิงแชมป์เอเชีย 2012 : อันดับที่ 8
ชุดเยาวชน
วอลเลย์บอลเยาวชนชายชิงแชมป์เอเชีย 2014 : อันดับที่ 8
===บุคคล===
ทรู วอลเลย์บอลมหาวิทยาลัยแห่งประเทศไทย 2014 :"ผู้เล่นทรงคุณค่า"
2014-15 วอลเลย์บอลไทยแลนด์ลีก: "เซ็ตยอดเยี่ยม"
== อ้างอิง ==
== แหล่งข้อมูลอื่น ==
Profile WorldofVolley
นักวอลเลย์บอลชายชาวไทย
นักกีฬาทีมชาติไทย
บุคคลจากจังหวัดพระนครศรีอยุธยา
บุคคลจากคณะศิลปศาสตร์ มหาวิทยาลัยศรีปทุม
ค้างคาวหน้ายักษ์ทศกัณฐ์

ค้างคาวหน้ายักษ์ทศกัณฐ์ (great roundleaf bat; ชื่อวิทยาศาสตร์: Hipposideros armiger) เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศจีน, อินเดีย, ลาว, มาเลเซีย, พม่า, เนปาล, ไต้หวัน, ไทย และเวียดนาม
== ลักษณะ ==
ค้างคาวหน้ายักษ์ทศกัณฐ์ มีลักษณะคล้ายกันอย่างใกล้ชิดกับค้างคาวหน้ายักษ์สามหลืบ (H. larvatus) อย่างไรก็ตาม ค้างคาวหน้ายักษ์ทศกัณฐ์จะมีขนาดใหญ่กว่า และมีแผ่นจมูกหลักในแต่ละด้านสี่แผ่นไม่ใช่สามแผ่น โดยค้างคาวชนิดนี้มีความยาวแขนเหยียดถึง 9.8 ซม. และมีน้ำหนักถึง 47 กรัม
== อ้างอิง ==
== แหล่งข้อมูลอื่น ==
สกุลค้างคาวหน้ายักษ์
Grammatophyllum

redirect สกุลเพชรหึง
ว่านเพชรหึง

ว่านเพชรหึง  หรือที่ชื่ออื่นเรียกว่า กล้วยไม้ยักษ์, กล้วยไม้เสือโคร่ง, กล้วยกา,ว่านงูเหลือม,ว่านหางช้าง,ราชินีแห่งกล้วยไม้,หรือ Letter Plant จัดเป็นกล้วยไม้ที่ใหญ่ที่สุดในโลก ใช้เป็นยาแก้พิษแมลงกัดต่อยได้
== ลักษณะ ==
ว่านเพชรหึงเป็นกล้วยไม้ซึ่งถือได้ว่าเป็นกล้วยไม้ที่ใหญ่ที่สุดในโลก เป็นกล้วยไม้ประเภทแตกกอ มีระบบรากอากาศ และมีลำต้นสูง อาจสูงถึงกว่า 3 เมตร ลำต้นมีเส้นผ่านศูนย์กลาง 3-5 ซม. ใบเป็นใบเดี่ยวออกเรียงสลับกันบนลำต้น ใบกว้างราว 3 เซนติเมตร ยาวราว 60 เซนติเมตร ใบอ่อน โค้งลงด้านล่าง ใบเมื่อแก่จัดจะร่วงหลุดไปจากลำต้นทิ้งรอยแผลเป็นไว้เป็นระยะๆ ที่มองคล้ายข้อบนลำต้น ดอกออกราวเดือนมิถุนายนถึงตุลาคม โดยจะออกดอกตามบริเวณยอด ครั้งละ 2-3 ช่อ และดอกจะทยอยบานติดต่อกันนานถึง 3 เดือน ช่อดอกมีทั้งชนิดช่อตั้งและช่อห้อย แต่ละช่ออาจยาวได้ 1.5-2 เมตร ก้านดอกยาว 15-30 ซม. ดอกมีกลีบดอก 5 กลีบ กลีบดอกหนามีพื้นกลีบสีเหลืองหรือเหลืองอมเขียว มีแต้มน้ำตาลหรือม่วงคล้ายกับลวดลายของเสือ เกสรตัวผู้ 3 อัน เกสรตัวเมีย 1 อัน มีรังไข่อยู่ 3 ห้อง ผลมี 3 พู รูปร่างยาว เมื่อผลแก่จะแตกออกเป็น 3 กลีบ มีเมล็ดสีดำขนาดเล็กอยู่มากมายปลิวไปตามลม
== ถิ่นอาศัย ==
พบในเกาะนิวกินี, ประเทศอินโดนีเซีย, ประเทศมาเลเซีย, ประเทศฟิลิปปินส์
== อ้างอิง ==
สกุลเพชรหึง
สมุนไพร
จีทีเอ สปาโน

จีทีเอ สปาโน (GTA Spano) เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR)  2 ประตู 2 ที่นั่ง ผลิตโดยบริษัท จีทีเอ มอเตอร์ บริษัทสัญชาติสเปน สปาโนแต่ละคันถูกผลิตที่เมืองบาเลนเซีย ประเทศสเปน สปาโนได้เริ่มวางแผนการผลิตตั้งแต่ปี ค.ศ. 2005 และเปิดตัวเป็นทางการครั้งแรกในปี ค.ศ. 2008 โดยใช้ชื่อว่า "จีทีเอ คอนเซปต์" และในปี ค.ศ. 2010 รถก็ได้มีการจำหน่ายและจัดส่งอย่างเป็นทางการ
สปาโน โฉมล่าสุดได้เปิดตัวในปี ค.ศ. 2013 ที่งานเจนีวามอเตอร์โชว์ มาพร้อมกับเครื่องยนตร์ขนาด 900 bhp (671 kW) กับแรงบิดที่ 1000 นิวตัน/เมตร
จีทีเอ สปาโน มีชื่อเสียงจากการเป็นรถในฉากแข่ง ร่วมกับ บูกัตติ เวย์รอน, แม็คลาเรน พี1, ซาลีน เอส7, ลัมโบร์กีนี เซสโต เอเลเมนโต และ คอนิกเส็กก์ อาเกียรา จากภาพยนตร์ "นีดฟอร์สปีด ซิ่งเต็มสปีดแค้น" ปี ค.ศ. 2014
== การออกแบบ ==
ตัวถังภายนอกของรถได้รับการออกแบบ โดยนักออกแบบชาวบาเลนเซีย เซนโต พัลลาร์โด(Sento Pallardó) ตัวถังใช้วัสดุหลากหลายเข้าผสมกัน ได้แก่ คาร์บอน ไฟเบอร์, ไทเทเนียม, เคฟลาร์ ในส่วนของหลังคาได้ออกแบบ ให้เป็นหลังคาแก้ว ที่สามารถปรับรับแสงหรือลดรับแสงลงได้ สำหรับเครื่องยนต์นั้น ได้ใช้เครื่องยนต์ ซูเปอร์ชาร์จ V10 ของดอดจ์ ไวเปอร์ สามารถทำกำลังได้ถึง 820 แรงม้า และมีแรงบิดที่ 960 นิวตัน/เมตร
== ข้อมูลจำเพาะ ==
ระบบกันสะเทือน: multi-adjustable
ยาง: Pirelli PZero
ถังบรรจุน้ำมัน: 110 ลิตร (29 แกลอน)
== รูปภาพ ==
ไฟล์:2010 GTA Spano (5105582091).jpg|ด้านหน้า
ไฟล์:2010 GTA Spano (5105582735).jpg|ด้านหลัง
ไฟล์:2010 GTA Spano (5105583695).jpg|ฝากระโปรงหน้า
ไฟล์:GTA Spano 2011 seitlich.JPG|ด้านข้าง
ไฟล์:GTA Spano 2011 schräg.JPG|จีทีเอ สปาโน ในงานเจนีวามอเตอร์โชว์ ปี ค.ศ. 2011
ไฟล์:Geneva MotorShow 2013 - Spania GTA Spano steering wheel.jpg|ภายใน
== อ้างอิง ==
รถสปอร์ต
จีทีเอ มอเตอร์
กระบวนทัศน์

กระบวนทัศน์ คือกลุ่มทฤษฎีที่มีการพัฒนาแนวคิดด้านการบริหารและการจัดการในศาสตร์นั้น ๆ โดยมีการรวบรวมแนวคิดทฤษฎีของนักทฤษฎีไว้ด้วยกัน และอยู่ในช่วงระยะเวลาเดียวกัน อาจจะเป็นในทศวรรษเดียวกัน หรือทศวรรษต่อเนื่องกัน โดยนักทฤษฎีในกระบวนทัศน์นั้น ๆ จะไม่ขัดแย้งกัน มีเนื้อหาทฤษฎีที่มีการเกื้อหนุนกันในด้านการบริหารและการจัดการในศาสตร์นั้น ๆ และเมื่อมีกลุ่มนักทฤษฎีที่มีข้อเสนอที่ขัดแย้ง และมีความหลากหลาย เมื่อนั้นกระบวนทัศน์จะถูกล้มล้าง และจะก้าวเข้าสู่กระบวนทัศน์ใหม่ หรือเรียกว่าการเปลี่ยนผ่านกระบวนทัศน์ (paradigm shift) ตัวอย่างเช่น ศาสตร์ทางรัฐประศาสนศาสตร์ (public administration) มีการเปลี่ยนผ่านกระบวนทัศน์หลายขั้น
== อ้างอิง ==
ญาณวิทยาของวิทยาศาสตร์
สุนทรียศาสตร์
ค้างคาวหน้ายักษ์กุมภกรรณ

ค้างคาวหน้ายักษ์กุมภกรรณ (lesser great leaf-nosed bat หรือ lesser roundleaf bat; ชื่อวิทยาศาสตร์: Hipposideros turpis) เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศญี่ปุ่น, ไทย และเวียดนาม ที่อยู่อาศัยตามธรรมชาติของพวกมันคือป่าเขตอบอุ่น และค้างคาวชนิดนี้ได้ถูกคุกคามโดยการทำลายถิ่นฐานธรรมชาติ
== แหล่งอ้างอิง ==
Chiroptera Specialist Group 1996. Hipposideros turpis. 2006 IUCN Red List of Threatened Species. Downloaded on 30 July 2007.
สกุลค้างคาวหน้ายักษ์
พลีส

"พลีส" (Please) เป็นซิงเกิ้ลเปิดตัวของนักร้อง อะตอม ชนกันต์ รัตนอุดม ซึ่งเป็นผู้ประพันธ์คำร้อง และทำนองด้วยตนเอง และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 29 มกราคม พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่ เป็นเพลงในแนวดนตรี โซล-ป็อป โดยเนื้อหาเพลงบอกเล่าเรื่องราวความรัก ผ่านคำขอร้อง การร้องขอความรักเป็นคำขอร้องที่น่าสงสารเพราะสุดท้ายคำตอบที่ได้มันอาจจบ ด้วยความเศร้า อะตอม ชนกันต์เผยว่าเพลง พลีส เป็นเพลงที่ตนแต่งเองเมื่อตอนอกหักตอนปี พ.ศ. 2553  โดยมี บอล อพาร์ตเมนต์คุณป้า เป็นโปรดิวเซอร์
==การตอบรับ==
เพลง "พลีส" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 10
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|17
|-
| align = "left"| จีเอ็มเอ็ม แกรมมี่ จีเมมเบอร์ ท็อปดาวน์โหลด
| align = "center"| 4
|-
| align = "left"| 98.5 คลิก ชาร์ตท็อป 20
| align = "center"| 1
|-
| align = "left"| เอฟเอ็ม วัน 103.5 ชาร์ตทูเท็น
| align = "center"| 7
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 1
|}
==ฉบับคัฟเวอร์==
ในปี พ.ศ. 2558 ภัทรวี ศรีสันติสุข นำเพลงนี้มาขับร้องใหม่ เรียกว่า Another Version มีเพิ่มศักดิ์ พิสิษฐ์สังฆการ เป็นผู้เรียบเรียงใหม่ เพื่อให้การบอกเล่าเรื่องราวการขอร้องครั้งนี้มีมิติมากขึ้น
ดนตรีมีน้ำหนักที่มากขึ้น แต่ยังคงความหวานไว้เป็นลักษณะเด่น และครั้งนี้ภัทรวีออกแบบเสียงร้องเพื่อถ่ายทอดการขอร้องอย่างน่าเห็นใจ ส่วนมิวสิกวิดีโอนั้นเผยแพร่ครั้งแรกในวันที่ 23 กรกฎาคม พ.ศ. 2558 ได้ไปถ่ายทำที่ประเทศญี่ปุ่น โดยภัทรวีออกไอเดียและคิดแนวเรื่องอีกด้วย ในมิวสิกวิดีโอนี้ภัทรวีมีบทบาทเป็นตัวแทนหญิงสาวที่เหงา
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| ไอทูนส์สโตร์ไทยแลนด์ ท็อปชาร์ต
| align = "center"|3
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|29
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
| align = "center"|27
|}
== อ้างอิง ==
เพลงไทยสากล
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดไวท์มิวสิค
ซิงเกิลในสังกัดจีเอ็มเอ็ม แกรมมี่
เพลงของชนกันต์ รัตนอุดม
เพลงของภัทรวี ศรีสันติสุข
เพลงที่ประพันธ์คำร้องโดยชนกันต์ รัตนอุดม
เบน วูลลาสตัน

เบน วูลลาสตัน (Ben Woollaston) เกิดเมื่อวันที่ 14 พฤษภาคม ค.ศ. 1987 เป็นนักสนุกเกอร์อาชีพชาวอังกฤษจากเมื่องเลสเตอร์ เขาได้แชมป์รายการเก็บคะแนนย่อยในเพลเยอร์ทัวร์แชมเปียนชิป–อีเวนต์ 3 ในปี 2011 วูลลาสตันได้เข้าถึงรอบชิงในรายการเวลส์โอเพนแล้วแพ้ให้กับจอห์น ฮิกกินส์
==อ้างอิง==
นักสนุกเกอร์ชาวอังกฤษ
บุคคลจากเลสเตอร์
ดับเบิลยูดับเบิลยูอี ฮาร์ตคอร์ แชมเปี้ยนชิพ

ดับเบิลยูดับเบิลยูอี ฮาร์ตคอร์ แชมเปี้ยนชิพ (WWE Hardcore Championship) เป็นตำแหน่งแชมป์เดี่ยวของ WWE ก่อตั้งขึ้นเมื่อ 2 พฤศจิกายน ค.ศ. 1998 ถึง 26 สิงหาคม ค.ศ. 2002
== ประวัติ ==
=== การรวมแชมป์และรีไทต์ ===
เข็มขัดแชมป์ถูกรวมเข้ากับแชมป์ WWE Intercontinental Championship ในวันที่ 26 สิงหาคม ค.ศ. 2002 โดยร็อบ แวน แดมเอาชนะแชมป์ WWE Hardcore Championship ทอมมี ดรีเมอร์ และต่อมาอีก 1 เดือนหลังแวน แดมได้เอาชนะเจฟฟ์ ฮาร์ดี ในแมทช์การปล้ำไต่บันไดเพื่อรวมแชมป์WWE Intercontinental Championship และWWE European Championship
==สถิติการครองแชมป์==
== อ้างอิง ==
== แหล่งข้อมูลอื่น ==
Official WWE Hardcore Championship history
Solie.org WWF/WWE Hardcore Championship history
เข็มขัดของดับเบิลยูดับเบิลยูอี
แชมเปี้ยนชิพของมวยปล้ำประเภทฮาร์ตคอร์
แม็คลาเรน 12ซี

แม็คลาเรน 12ซี (McLaren 12C) หรือที่รู้จักกันในชื่อ แม็คลาเรน เอ็มพี4-12ซี (McLaren MP4-12C) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวภายหลังการหายหน้าไปของรถจากค่ายแม็คลาเรน นับตั้งแต่สิ้นสุดสายการผลิต แม็คลาเรน เอฟ1 ในปี ค.ศ. 1998 และในเดือนกันยายน ปี ค.ศ.2009 12ซี ก็ได้รับการเปิดตัว และเริ่มวางจำหน่ายในช่วงกลางปี ค.ศ. 2011
เอ็มพี4-12ซี ได้รับการออกแบบโดย แฟรงค์ สเตเฟนสัน (Frank Stephenson) นักออกแบบรถยนต์ชาวอเมริกันที่มีชื่อเสียง รถทำจาก คาร์บอน ไฟเบอร์ และกำลังจากเครื่องยนตร์กลางลำท้ายจากแมคลาเรน รุ่น M838T ขนาด 3.8 ลิตร วี8 ทวิน-เทอร์โบ สามารถทำกลังได้ถึง 592 แรงม้า (441 kW; 600 PS) และให้แรงบิดที่ 601 นิวตัว/เมตร (443 lb·ft) รถได้นำเทคโนโลยีจากฟอร์มูลาวันมาปรับใช้ อาทิเช่น "เบรกพวงมาลัย" (Brake steer) ที่ทำให้ล้อหลังเบรกขณะทำความเร็วในช่วงโค้งเพื่อลดการเลี้ยวช้าของพวงมาลัย สำหรับระบบเกียร์ เป็นเกียร์ 7 จังหวะ ชนิดดูอัล-คลัทซ์
รถสามารถทำความเร็วสูงสุดอ้างอิงจากค่ายรถได้ถึง 333 กม./ชม. (207 ไมล์/ชม.) แต่จริงแล้วสามารถทำได้ถึง 343 กม./ชม. (213.2 ไมล์/ชม.) อ้างอิงจากสปอร์ตออโต้.ดีอี ในส่วนอัตราเร่ง 0-100 กม./ชม. อ้างอิงจาก แดรกไทม์.คอม ได้โพสต์ลงยูทูปว่า 12ซี สามารถทำได้ที่ 2.8 วินาที จึงเป็นรถที่แรงที่สุดอันดับที่ 3 ที่มีขายในท้องตลาด ในขณะนั้น
โฉมเปิดประทุน ในปี ค.ศ. 2012 ใช้ชื่อใหม่ว่า เอ็มพี4-12ซี สไปเดอร์ (MP4-12C Spider) ในเดือนกุมภาพันธ์ ค.ศ. 2014 แม็คลาเรนก็ได้เปิดตัว รุ่นต่อมาของ 12ซี คือ แม็คลาเรน 650เอส มาพร้อมกับการปรับปรุงส่วนของตัวถัง มีการพัฒนาเครื่องยนตร์และเทคโนเลยีทางเทคนิคอื่นๆ ในเดือนเมษายน 2014 แมคลาเรนก็ได้ยุติสายการผลิต 12ซี และให้ 650เอส มาเป็นรุ่นต่อไป
== ชื่อ ==

ชื่อของ เอ็มพี4-12ซี โดย เอ็มพี4 ย่อมาจาก McLaren Project 4 (ในอดีต "เอ็ม" หมายถึง มาร์ลโบโล บริษัทผลิตบุหรี่ ซึ่งเป็นสปอนเซอร์หลักของแม็คลาเรน) ส่วน 12 อ้างอิงถึง "คุณภาพ" ที่อ้างอิงจาก กำลัง น้ำหนัก อัตราการปล่อยคาร์บอนไดอ็อกไซด์ และระบบแอโรไดนามิก ซึ่งเป็นบรรทัดฐานของการผลิตทุกรุ่นของแม็คลาเรน และ ซี หมายถึง คาร์บอน ซึ่งต้องการเน้นถึงอนาคตที่แม็คลาเรนจะใช้วัสดุตัวถังนี้ในวงการมอเตอร์สปอร์ตต่อไป
== โฉมย่อย ==
สไปเดอร์
เอชเอส
แคน-แอม
เอ็กซ์-วัน
== แกลอรี่โฉมย่อย ==


== อ้างอิง ==
รถสปอร์ต
รถแม็คลาเรน
คูเป้
ฮาร์ดทอปเปิดประทุน
รถเครื่องวางกลางลำขับเคลื่อนล้อหลัง
มาสุ จรรยางค์ดีกุล

มาสุ จรรยางค์ดีกุล (เกิด 9 มิถุนายน พ.ศ. 2537) ชื่อเล่น มาสุ เป็นนักแสดง นายแบบ อดีตดีเจชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานเป็นที่รู้จักจากบท "เมธ" ในละครเรื่องชั่วโมงต้องมนต์ (2561) และ "ทองแท้" จากละครเรื่องหมอหลวง (2566)
== ประวัติ ==
มาสุ เกิดเมื่อวันที่ 9 มิถุนายน พ.ศ. 2537 เป็นบุตรของ กตัญญู ประจำเมือง อดีตนางแบบและนักแสดง มีพี่น้อง 4 คน เริ่มเข้าสู่วงการบันเทิงครั้งแรกด้วยการเป็นดีเจในคลื่น Pynk98 ร่วมกับดีเจมะตูม และแสดงซิทคอมเรื่อง คลื่นใสวัยปิ๊งค์ รับบทเป็น มาวิน ทางช่อง 5
มาสุจบการศึกษาระดับมัธยมศึกษาตอนต้นจากโรงเรียนรุ่งอรุณ ระดับมัธยมศึกษาตอนปลายจากโรงเรียนวัดสุทธิวราราม และจบการศึกษาในระดับปริญญาตรีคณะนิเทศศาสตร์  มหาวิทยาลัยกรุงเทพ
มาสุเซ็นสัญญาเป็นนักแสดงในสังกัดช่อง 3 มีผลงานละครเรื่องแรกคือ หงส์ (เลือดมังกร) รับบทเป็น อาสุง (วัยหนุ่ม) และขึ้นแท่นเป็นพระเอกเต็มตัวในละคร บุรำปรัมปรา รับบทเป็น แสนสมุทร
ชีวิตส่วนตัว มาสุคบหาดูใจกับนักแสดงสาวรุ่นน้อง นาตาลี ปณาลี
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
{|class="wikitable"
! พ.ศ. !! เรื่อง !! บทบาท
|-
| align="center" rowspan = "5" | 2558 || align="center" |เลือดมังกร : กระทิง
| align="center" rowspan = "3" | โจว แก สุง (วัยหนุ่ม)
|-
| align="center" |เลือดมังกร : แรด
|-
| align="center" |เลือดมังกร : หงส์
|-
| align="center" |ขอเป็นเจ้าสาวสักครั้งให้ชื่นใจ
| align="center" |เจ้าสัววรรณ วรรณดำรง (วัยหนุ่ม)
|-
| align="center" |บุรำปรัมปรา
| align="center" |แสนสมุทร  สมุทรกาวิน
|-
| align="center" rowspan = "2" | 2560
| align="center" |ร้อยป่าไว้ด้วยรัก
| align="center" |พันตรีแสนคม อริยวรรต (ผู้พันแสนคม / ซัน)
|-
| align="center" |คลื่นชีวิต
| align="center" |เจตต์
|-
| align="center" | 2561
| align="center" |ชั่วโมงต้องมนต์
| align="center" |พุฒิเมธ กิตติไพศาลสกุล (เมธ)
|-
| align="center" rowspan = "3" | 2562
| align="center" |ลับลวงใจ
| align="center" |จริณธร (โจ้)
|-
| align="center" |ลิขิตรักข้ามดวงดาว
| align="center" |หมอก อัสวเมฆินทร์
|-
| align="center" |ดาวหลงฟ้า
| align="center" |ดอม
|-
| align="center" |2563
| align="center" |ผมอาถรรพ์
| align="center" |กวิน
|-
| align="center" |2564
| align="center" |อุบัติร้ายอุบัติรัก
| align="center" |ทิศผาติ เตชพิพัฒน์ (โมง)
|-
| align="center" rowspan="2" | 2566
| align="center" |หมอหลวง
| align="center" |หมอทองแท้
|-
| align="center" |ชายแพศยา
| align="center" |ทัชชา
|-
| 
| align="center" |เหนือพรหมลิขิต
| align="center" |ชานนท์
|-
|}
=== ซิทคอม ===
ซิทคอมนี้ออกอากาศทางช่อง 5 เอชดี
| rowspan = "1" | 2554 || คลื่นใสวัยปิงค์ || ดีเจมาวิน
|-
|}
=== ดีเจคลื่นวิทยุ ===
ดีเจ.แมนเหมียว คลื่น Pynk98 ร่วมกับดีเจมะตูม (2554)
=== เพลง ===
เพลง "อย่าบอกว่าไม่มีใคร" ร่วมกับก๊วนดีเจ.แมนเหมียว (2554)
== รางวัล ==
== อ้างอิง ==
== แหล่งข้อมูลอื่น ==
นักแสดงชายชาวไทย
นักแสดงสังกัดช่อง 3
นายแบบไทย
บุคคลจากกรุงเทพมหานคร
บุคคลจากโรงเรียนวัดสุทธิวราราม
บุคคลจากคณะนิเทศศาสตร์  มหาวิทยาลัยกรุงเทพ
แม็คลาเรน ออโตโมทีฟ

แม็คลาเรน ออโตโมทีฟ (McLaren Automotive) หรือ "แม็คลาเร็น" คือ บริษัทผลิตรถสปอร์ทสัญชาติ อังกฤษ บริษัทได้ก่อตั้งขึ้นภายใต้ชื่อแบรนด์แม็คลาเร็นในปี 1989 โดยนายรอน เดนนิส (Ron Dennis) ผู้ซึ่งเคยเป็นสมาชิกทีมฟอร์มูลาวันมาก่อน แม็คลาเร็น เน้นการผลิตเฉพาะรถสปอร์ทที่สามารถวิ่งบนถนนทั่วไปได้ โดยใช้เทคโนโลยีจากฟอร์มูลาวันเข้ามาใช้เป็นฐานในการผลิต
== รุ่นต่าง ๆ ของแม็คลาเรน==
== ความร่วมมือกับเมอร์เซเดส ==

ในปี 1999 แม็คลาเรน ตกลงกับเมอร์เซเดส ในความร่วมมือในการออกแบบและพัฒนา โดยได้ใช้เทคโนโลยีจากทีมงานของ แม็คลาเรน เทคโนโลยี เซนเตอร์ (McLaren Technology Centre) เพื่อสร้าง เมอร์เซเดส-เบนซ์ เอสแอลอาร์ แม็คลาเรน (SLR)
== อ้างอิง ==
บริษัทรถยนต์
ตราสินค้ารถยนต์
แม็คลาเรน
บริษัทของสหราชอาณาจักร
บริษัทที่ก่อตั้งในปี พ.ศ. 2532
จ้ง เหวย์จฺวิน

จ้ง เหวย์จฺวิน (仲为君; Zhong Weijun; เกิด 20 เมษายน ค.ศ. 1989 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรปาอี
== ประวัติ ==
เมื่อเดือนกันยายน พ.ศ. 2557 จ้งได้เข้าแข่งขันรายการวอลเลย์บอลชายชิงแชมป์โลก 2014 ที่ประเทศโปแลนด์ โดยเขารับหน้าที่เป็นหัวหน้าทีม และพาทีมคว้าอันดับ 15 ของการแข่งขัน
== ผลงาน ==
ทีมชาติ
วอลเลย์บอลชายชิงแชมป์เอเชียนคัพ 2008 – 16px อันดับ 3
วอลเลย์บอลชายชิงแชมป์เอเชียนคัพ 2010 – 16px รองชนะเลิศ
วอลเลย์บอลชายชิงแชมป์เอเชีย 2011 – 16px รองชนะเลิศ
วอลเลย์บอลชายชิงแชมป์เอเชียนคัพ 2012 – 16px ชนะเลิศ
วอลเลย์บอลชายชิงแชมป์เอเชีย 2013 – 16px อันดับ 3
รางวัลรายบุคคล
วอลเลย์บอลชายชิงแชมป์เอเชีย 2013 "ทำคะแนนยอดเยี่ยม"
วอลเลย์บอลชายชิงแชมป์เอเชีย 2013 "เสิร์ฟยอดเยี่ยม"
==อ้างอิง==
==แหล่งข้อมูลอื่น==
FIVB profile
นักวอลเลย์บอลชายชาวจีน
ตัวตบหัวเสาวอลเลย์บอล
ทางหลวงเอเชียสาย 47

ทางหลวงเอเชียสาย 47 (AH47) เป็นถนนในโครงข่ายทางหลวงสายเอเชีย มีระยะทาง  เริ่มต้นจากทางหลวงเอเชียสาย 43 ในเมืองกวาเลียร์ ประเทศอินเดีย และสิ้นสุดที่ทางหลวงเอเชียสาย 43 และทางหลวงเอเชียสาย 45 ในเมืองเบงคลูรู ประเทศอินเดีย ทางหลวงสายนี้ผ่านเมืองต่าง ๆ ของประเทศ ได้แก่ กวาเลียร์ (AH43), ดูห์เล (AH46), และธาเน มุมไบ Belgaum และ เบงคลูรู (AH43 และ AH45)
== รายชื่อเมืองที่ผ่าน ==
ทางหลวงเอเชียสายนี้ผ่านทางหลวงของอินเดีย 2 สาย ไดแก่ ทางหลวงแผ่นดินหมายเลข 3 และหมายเลข 4 และผ่านเมืองในรัฐต่าง ๆ ของอินเดีย ได้แก่ รัฐมัธยประเทศ รัฐมหาราษฏระ และรัฐกรณาฏกะ ดังนี้
=== ทางหลวงแผ่นดินหมายเลข 3 ===
รัฐมัธยประเทศ ได้แก่ กวาเลียร์, Shivpuri, Guna, Biaora, Shajapur, Dewas, อินดอร์, Khalghat และ Julwania
รัฐมหาราษฏระ ได้แก่ Shirpur, ดูห์เล ตัดกับทางหลวงเอเชียสาย 46, นาสิก, ธาเน และมุมไบ
=== ทางหลวงแผ่นดินหมายเลข 4 ===
รัฐมหาราษฏระ ได้แก่ ธาเน, Panvel, ปูเน, Satara, Karad และ Kolhapur
รัฐกรณาฏกะ ได้แก่ Belgaum, Hubli, Dharwad, Harihar, Davangere, Chitradurga, Tumkur และเบงคลูรู
== อ้างอิง ==
47
ถนนในประเทศอินเดีย
ชุย เจี้ยนจฺวิน

ชุย เจี้ยนจฺวิน (崔建军; Cui Jianjun; เกิด 1 สิงหาคม ค.ศ. 1985 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรเหอหนาน
== ประวัติ ==
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน
== ผลงาน ==
ทีมชาติ
เอเชียนเกมส์ 2006 – 16px รองชนะเลิศ
วอลเลย์บอลชายในโอลิมปิกฤดูร้อน 2008 – อันดับ 5
==อ้างอิง==
==แหล่งข้อมูลอื่น==
FIVB profile
นักวอลเลย์บอลชายชาวจีน
นักกีฬาโอลิมปิกทีมชาติจีน
นักวอลเลย์บอลในโอลิมปิกฤดูร้อน 2008
นักกีฬาเหรียญเงินเอเชียนเกมส์
ตัวตบหัวเสาวอลเลย์บอล